Bebrene

Bebrene (arī Bebrine) ir apdzīvota vieta Augšdaugavas novada Bebrenes pagastā, pagasta centrs. Izvietojusies Dvietes pieteku Pastaunes un Akmeņupes krastos pie autoceļa P72 39,5 km no novada centra Daugavpils un 195 km no Rīgas.

Bebrenē atrodas pagasta pārvalde, vispārizglītojošā un profesionālā vidusskola, pirmsskolas izglītības iestāde, kultūras nams, bibliotēka, pasta nodaļa, feldšeru punkts un katoļu baznīca.

 Iedzīvotāju skaita izmaiņas 
Esošajās robežās, pēc CSP datiem.OSP

 Vēsture 
Rakstu avotos pirmo reizi minēta 1562. gadā. 1631. gadā reģionā augošā katolicisma dēļ Reformācijas laikā celtā Bebrenes luterāņu baznīca tika nodota katoļiem.Lūcija Ķuzāne, “Sēlijas vēsturiskā hronika”. Latvijas Kultūras fonds, “Sēļu zeme”, 1995., Rīga, 130.-155. lpp. Apdzīvotā vieta veidojusies ap Bebrenes muižas (Bewern) centru, kas līdz 1920. gada zemes reformai  piederēja Plāteru-Zībergu dzimtai. 
1932. gadā Bebrenei piešķīra biezi apdzīvotas vietas statusu.

 Atsauces 


Kategorija:Latvijas ciemi
Kategorija:Latvijas pagastu centri